jkorsvik/nowiki_second_scrape_merged huggingface dataset:
William Henry Conley

William Henry Conley (født 11. juni 1840, død 25. juli 1897) var en filantrop og industrimann fra Pittsburg i USA. Han var gift med Sarah Shaffer (1841-1908). Sammen ga de organisatorisk og finansiell støtte til religiøse institusjoner i USA. William Conley ble opplært av sin onkel i trykkeribransjen i ti år. Conley var medeier av Riter Conley Selskapet, som produserte stål og varer under den andre industrielle revolusjonen.


== Støtte for religiøse grupper ==


=== Betelhjemmet ===
Conley og hans ektefelle holdt ofte bønnemøter og arrangementer hjemme hos seg selv. Conleys hjem ble noen ganger holdt åpent i flere uker av gangen til støtte for religiøst og veldedig arbeid. I følge Zion's Watch Tower, ble den årlige feiringen av minnet om Kristi død holdt i Conleys hjem. Conleys hus ble beskrevet som Betel (Guds hus). Den første registrerte omtale av Betel i forbindelse med Conley dukket opp i 1890, i forbindelse med misjonærhjemmet til Lucy Dunne, som ble etablert av William og Sarah Conley i Jerusalem.


=== Zion's Watch Tower Tract Society ===
Conley var den første presidenten i Zion's Watch Tower Tract Society, fra 1881 til 1884. Da Selskapet ble "incorporated" i 1884 overtok Charles Taze Russell som president, og hadde denne rollen frem til sin død. I 1896 endret Selskapet navn til Watch Tower Bible and Tract Society. 
I 1894 nevnte Russell et brev fra Conley ved kort å referere til ham som "medlem av den tidlige Allegheny Bibelstudentgruppen." Da Conley døde 25. juli 1897 ble dette forbigått i stillhet, og Conleys deltakelse som den første presidenten ble ikke nevnt med et ord i Selskapets litteratur.


== Forretninger og veldedige interesser ==
William jobbet seg opp fra bokholder til medeier av Riter Conley Selskapet, som er en verdensomspennende leverandør til boring, bergverksdrift, industri og maritime næringer. Conley var også direktør og aksjonær i Third National Bank of Allegheny.William og hans kone var aktive i flere veldedige organisasjoner, blant annet et barnehjem, en skole for afroamerikanske barn og et lokalt sykehus.


== Død ==
William Henry Conley ble smittet av influensa (angitt i en nekrolog som "La Grippe") tidlig i 1897 og ble aldri helt frisk. Hans helse var relativt stabil frem til juni, da han fikk et tilbakefall, ettersom han sjeldent forlot sitt hjem. Han ble sengeliggende de siste ukene av sitt liv. På kvelden den 25. juli 1897 forverret tilstanden seg og han døde på morgenen. Begravelsen ble gjennomført i hans hjem i Pittsburgh.
William Henry Conley etterlot seg sin kone Sarah. Etter en periode med langvarig sykdom, døde Sarah Conley 1. oktober 1908. For å ære ektemannens minne, donerte Sarah Conley verdier for nesten $500,000 (tilsvarende rundt $13.62 millioner i dagens verdi) til Wylie Avenue Church og Pittsburg Bible Institute


== Referanser ==
Tour de France 1928

Tour de France 1928 var den 22. utgaven av sykkelrittet Tour de France og det ble avholdt fra 17. juni til 15. juli 1928. 162 ryttere stilte til start, dette var rekord. 


== Gjennomføringen av rittet ==
Nicolas Frantz forsvarte sin seier fra 1927, og vant rittet igjen. Han kjørte i den gule ledertrøyen fra første til siste etappe, og vant til slutt med en margin på 50 minutter til andremann. På den 19. etappen hadde sykkelen hans en mekanisk feil. Dette førte til at han måtte fullføre 100 km av etappen på en for liten damesykkel, noe som resulterte i et tidstap på 28 minutter. Frantz vant overlegent uansett, og laget hans, Alcyon, vant lagkonkurransen og hadde alle plassene på pallen. 
Touren i 1928 hadde for første gang med et australsk lag. Dette ble starten på et mer internasjonalt felt. 
Rittdirektøren, Henri Desgrange, tillot lagene å erstatte utslitte eller skadde ryttere. Dette skulle gi de dårligere lagene en bedre sjanse i kampen om seieren. Tiltaket hadde motsatt effekt, og konseptet ble raskt fjernet.


== Endringer fra 1927 ==
Lagstarten fra 1927 ble igjen brukt, selv om det ikke var en suksess. I 1928 var tidsdifferansen mellom lagene 10 minutter i stedet for 15. Lagstarten hadde vært veldig fordelaktig for de sterke lagene, så derfor fikk lagene lov til å bytte ut slitne eller skadde ryttere etter den 12. etappen. Disse rytterne telte ikke med i sammendraget. 
I tidligere år hadde Pyreneene vært veldig utslagsgivende for hvem som vant rittet. For å gjøre disse etappene mindre avgjørende, ble de to første fjelletappene utelatt.


== Resultater ==


=== Etapper ===


=== Sammenlagt ===

Alcyon–Dunlop tok alle podiumsplassene. Dette hadde aldri skjedd før


=== Andre konkurranser ===
Hovedsponsoren, avisen l'Auto, kåret meilleur grimpeur (beste klatrer), en uoffisiell klatretrøye. Den ble tildelt Victor Fontan.Det var også et trofé til beste lag. Det ble vunnet av Alcyon, mens det regionale laget fra Champagne vant lagtroféet for regionale lag. Denne konkurransen var ikke det samme som lagkonkurransen, som har vært en del av Touren siden 1930.


== Referanser ==


== Eksterne lenker ==
Tour de France Historie
Chapman-Enskog-teorien

Chapman-Enskog-teorien presenterer nøyaktige formler for en flerkomponent gassblanding under termisk og kjemisk likevekt. I elastiske gasser er avviket fra Maxwell-Boltzmanns fordelingslov i likevekt liten og kan behandles som en perturbasjon. Denne metoden ble tilstrebet for å få transportligninger mer generelle enn Eulerligningene. Teorien er oppkalt etter Sydney Chapman og David Enskog.


== Bibliografi ==
Sydney Chapman; Thomas George Cowling, The mathematical theory of non-uniform gases: an account of the kinetic theory of viscosity, thermal conduction, and diffusion in gases, Cambridge University Press, 1990. ISBN 0-521-40844-X
Kulturpolitikk

Kulturpolitikk er offentlige tiltak som har som formål å påvirke hvilke kulturuttrykk som produseres og formidles.  Økonomisk støtte til kulturinstitusjoner og utøvende kunstnere er av de virkemidlene som vanligvis forbindes med kulturpolitikk, men også lovregulering av kultur skaper rammebetingelser. Utdanningspolitikk holdes vanligvis utenfor, selv om utdanningssystemet har stor innflytelse på språk- og kulturpolitikk. I Norge har også idrett og frivillig sektor siden 1970-tallet blitt regnet å høre til kulturpolitikken («Det utvidede kulturbegrep»).
I autoritære og totalitære stater er kulturpolitikk sammenfallende med propaganda, hvor kultur benyttes som verktøy for å indoktrinere innbyggerne med statens verdisyn. I liberale demokratier har kulturpolitikk som hovedformål å finansiere kulturinstitusjoner og kulturuttrykk som har vansker med å finansieres gjennom markedet. Sosialdemokratisk kulturpolitikk bygger ofte på det syn at tilgangen på kultur er ujevnt fordelt mellom innbyggerne, slik at politikken skal ha som formål å utjevne forskjeller i tilgang til kultur ved å gjøre tilgangen til det som oppfattes som «elitekultur» ut til større deler av befolkningen.


== Politikkområder ==
Språkpolitikk
Mediepolitikk
Kunstpolitikk
Litteraturpolitikk
Kulturminnevern
Idrettspolitikk


== Se også ==
Kulturdepartementet
Det utvidede kulturbegrep
Norsk kulturråd
Kulturøkonomi
Kulturforvaltning
kultursosiologi
Folkeopplysning


== Litteratur ==
Kristian Meisingset, Anna Katharina Fonn Matre, Aase Marthe J. Horrigmo Kultur for kulturens skyld: skisse til en liberal kulturpolitikk Civita 2012  ISBN 978-82-92581-49-0
Jan Grund Kulturpolitikk er kunst 2008  ISBN 978-82-15-01251-3
Hans Fredrik Dahl og Tore Helseth (red) Norsk kulturpolitikk 1814-2014 , utgitt 2004 ISBN 82-92625-00-3
Per Mangset Kulturliv og forvaltning: innføring i kulturpolitikk 1992 ISBN 82-00-21577-6
Per Mangset og Ole Marius Hylland Kulturpolitikk - Organisering, legitimering og praksis Universitetsforlaget 2017 ISBN 9788215023489
Oak Ridge National Laboratory

Oak Ridge National Laboratory (ORNL) er et amerikansk forsknings- og teknologisenter beliggende i Oak Ridge i Tennessee i USA.
Senteret drives på oppdrag av det amerikanske energidepartementet.
Sentret ble opprettet i 1943, i forbindelse med Manhattanprosjektet, og beskjeftiger vitenskapsmenn og ingeniører som utfører basale og videregående studier i forbindelse med utvikling av nasjonens behov for ren vedvarende energi, oppretting og beskyttelse av naturen og bidrar til den nasjonale sikkerhet.
Laboratoriet ble ved opprettelse en utvikler og produsent av isotoper.


== Eksterne lenker ==
Offisielt nettsted
(en) Oak Ridge National Laboratory – kategori av bilder, video eller lyd på Commons
Kokura

Kokura (小倉) var en gammel festningsby som sammen med drabantbyen Moji voktet Kanmonsundet mellom de japanske øyene Honshu og Kyushu.
I 1963 ble Kokura slått sammen med Moji, Tobata, Wakamatsu og Yahata til den større byen Kitakyushu. Kokura er stoppeplass på Sanyo-lyntoglinjen og har ferjeforbindelse med Matsuyama på Shikoku og Busan i Korea.
Kokura var det egentlige målet for den andre atombomben amerikanske styrker slapp over Japan. Angrepet mot byen den 9. august ble avverget av tett skydekke, og bombeflyet Bockscar forlot byen etter å ha fløyet over byen tre ganger. Denne hendelsen ga opphav til det japanske begrepet kokuraflaks om noen som slapp unna en grusom hendelse uten å være klar over det.


== Referanser ==
Ålmåjjiegŋa

Ålmåjjiegŋa er Sveriges nest største isbre med et areal på rundt 12 km². Den ligger i den sørvestlige delen av Padjelanta i svensk Lappland, tett opp mot norskegrensen. Ålmåjjiegŋa ligger nord for Vuolep Sårjåsjávrre i sørskråningen til fjellet Sierggatjåhkkå.


== Eksterne lenker ==
De största glaciärerna, Svenska Turistföreningen
Trinititt

Trinititt kalles den glasslignende substansen som oppstår når kjernefysiske våpen testes over jord i miljøer med silisiumholdig sand. Navnet kommer fra Trinity utenfor Alamogordo i New Mexico, hvor verdens første prøvesprengning av atombomber fant sted i juli 1945.
Det er i dag forbudt å bringe biter med trinititt bort fra Trinity, men det forekommer småskalahandel mellom samlere av biter som ble tatt fra stedet før forbudet ble innført.


== Litteratur ==
F. M. Szasz: The Day the Sun Rose Twice: The Story of the Trinity Site Nuclear Explosion, July 16, 1945. University of New Mexico Press, 1984.
Kawasaki GPZ900R

Kawazaki GPZ900R er en japansk motorsykkel som kom i salg i 1984. Den hadde en motor med fire sylinder i rekke, 115 hk, og en toppfart på 243 km/t. Motorsykkelen hadde vibrasjonsfri motor og gode høyfartsegenskaper som gjorde den til en besteselger. Den ble produsert uforandret frem til 1990 da den ble oppgradert med nye felger, bremser, forstilling og noen små detaljer. Den ble produsert frem til 2004.
Ludvig Douglas

Ludvig Wilhelm August Douglas (født 24. november 1849 i Zürich, død 20. juli 1916 i Lysekil) var en svensk greve, riksmarskalk, utenriksminister, landshøvding, godseier og konservativ politiker.


== Bakgrunn og karriere ==
Douglas var sønn av Carl Israel Wilhelm Douglas (1824–98) og grevinne Lovisa Katarina von Langenstein und Gondelsheim, morganatisk datter av Ludwig I av Baden. Han ble gift med Anna Lovisa (Louise) Dorotée grevinne Ehrensvärd (1855-1930), datter av svensk utenriksminister, greve Albert Ehrensvärd og Ingeborg Hedevig Vogt, datter av den norske statsminister i Stockholm, Jørgen Herman Vogt
Douglas var proteksjonist og sterkt tyskorientert. Som utenriksminister var han markant konservativ og lite norskvennlig. Han fulgte Carl Lewenhaupt som hadde valgt en kompromissvennlig politikk, og etter at det strandet med krigstrusler, anbefalte Douglas kronprinsen om å utnytte situasjonen og gjennomføre et statskupp. I tillegg prøvde han å hente tysk og østerriksk støtte for å presse Norge, men da det ikke lyktes og Norge fikk et rent flagg, gikk han av.


== Referanser ==


== Eksterne lenker ==
(en) Ludvig Douglas – kategori av bilder, video eller lyd på Commons 
(no) Ludvig Douglas hos Norsk senter for forskningsdata 
(en) Ludvig Douglas hos The Peerage
Francesca Annis

Francesca Annis (født 14. mai 1945 i London i England) er en britisk skuespillerinne med mange roller både i filmer og TV-serier. Annis spilte i 1963 Kleopatras tjenerinne i filmen Cleopatra. Hun spilte den kvinnelige hovedrollen i britiske langfilmer som The Eyes of Annie Jones 1964 og Run with the Wind 1966.
I 1971 spilte Annis Lady Macbeth i filmen The Tragedy of Macbeth regissert av Roman Polański. Etter dette var hun på rollelisten i flere britiske TV-filmer og TV-serier, for eksempel den engelske kongen Edward VIIs elskerinne Lillie Langtry i Edward the Seventh eller Lillie 1975.
I 1984 spilte Franceska Annis den kvinnelige hovedrollen som "Lady Jessica" i science fiction- og fantasy-filmen Dune, som ble skrevet og regissert av David Lynch.
Fransesca Annis gjorde også mange viktige biroller i britiske og amerikanske TV-serier og TV-filmer, blant andre I'll Take Manhattan, Helgenen og Magnum, der hun spilte den fornemme Penelope St. Clair. I 1983 og 1984 løste hun mordgåter i hovedrollen som Tuppence Beresford i ti frittstående TV-episoder som bygget på Agatha Christies forfatterskap. Året før, 1982, hadde hun hatt hovedrollen som Tuppence Cowley i The Secret Adversary som er en mordgåte av Agatha Christie filmatisert for TV. Hun er også kjent fra TV-seriene Between the Lines, Cranford og Deceit.


== Filmografi (utvalg) ==
Cranford 2007 (Lady Ludlow i fem avsnitt av serien)
Jane Eyre 2006 (miniserie) (som Lady Ingram)
The Libertine 2004
Onegin 1999
The Debt Collector 1999
Fruar och döttrar 1999 (moren Hyacinth Gibson i fire avsnitt av miniserien)
Reckless (fortsettelse) - The sequel 1998
Reckless 1997
Between the Lines 1993 (Angela Berridge i åtte avsnitt av politiserien)
Onassis: The Richest Man in the World 1988 (Jacqueline Kennedy i en TV-langfilm)
Under the Cherry Moon (1986)
Dune 1984
Agatha Christie's Partners in Crime 1983-84 (Ti frittstående TV-episoder på 45 min)
Krull 1983
Edward the Seventh eller Lillie 1975 (Lillie Langtry i to avsnitt i miniserie for TV)
The Tragedy of Macbeth 1971
Run with the Wind 1966
The Eyes of Annie Jones 1964


== Referanser ==


== Eksterne lenker ==
(en) Francesca Annis på Internet Movie Database 
(sv) Francesca Annis i Svensk Filmdatabas 
(da) Francesca Annis på Filmdatabasen 
(da) Francesca Annis på Scope 
(fr) Francesca Annis på Allociné 
(en) Francesca Annis på AllMovie 
(en) Francesca Annis hos The Movie Database 
(en) Francesca Annis hos Internet Broadway Database
Elspeth Ballantyne

Elspeth Ballantyne (født 20. april 1939 i Adelaide, South Australia, Australia), er en australsk skuespillerinne. Hun er mest kjent i rollen som fengselsvakten Meg Jackson (seinere Meg Morris) i TV-serien Prisoner. Ballantynes rollefigur var den eneste som fantes med fra begynnelsen til slutten av serien.
Ballantyne har hatt en rekke andre roller, blant annet biroller i Naboer og The Flying Doctors.


== Eksterne lenker ==
(en) Elspeth Ballantyne på Internet Movie Database 
(en) Elspeth Ballantyne hos The Movie Database
Ode til Fedrelandet

Ode til Fedrelandet (forenklet kinesisk: 歌唱祖国; tradisjonell kinesisk: 歌唱祖國; pinyin: Gēchàng zǔguǒ) er en kinsisk kommunistisk patriotisk sang. Tekst og musikk ble skrevet av komponisten Wang Shen (1918–2007) i tiden kort etter opprettelsen av Folkerepublikken Kina. Wang Shen begynte på sangen i september 1950, tekst og noter ble offentliggjort den 15. september 1951 i Renmin Ribao.


== Referanser ==


== Eksterne lenker ==
cpc.people.com.cn: Tekst
sxgov.cn: Gechang zuguo shou kan jingguoVideoerenglish.cctv.com: Ode To The Motherland (2009)
youtube.com: Fra filmen Østen er rød
Wang Jian (dikter)

Wang Jian (tradisjonell kinesisk: 王建, forenklet kinesisk: 王建, pinyin: Wáng Jiàn, Wade-Giles: Wang Chien, født i 767?, død i 830?) var en kinesisk dikter under Tangdynastiet. Ett av hans dikt er med i samlingen Tre hundre Tang-dikt.
Han var kjent for å dikte med seksstavelses linjer, noe som var en sjeldenhet i kinesisk dikting. Hver linje har to cesurer, slik at hver linje består av tre deler med to stavelser i hver. 


== Litteratur ==
Watson, Burton (1971). CHINESE LYRICISM: Shih Poetry from the Second to the Twelfth Century. New York: Columbia University Press. ISBN 0-231-03464-4
Frankel, Hans H. (1978). The Flowering Plum and the Palace Lady. (New Haven and London: Yale University Press) ISBN 0-300-02242-5
John Beck

John Beck (født 28. januar 1943 i Chicago, Illinois, USA, er en amerikansk skuespiller. Han er først og fremst kjent for sin rolle som forretningsmannen og Pams frier Mark Graison i TV-serien Dallas. 
Beck har også medvirket i andre TV-serier, deriblant Magnum, Hotel og Walker, Texas Ranger. Han gifte seg i 1971 med en britisk fotomodell, Tina Carter, og de har fire barn sammen.


== Eksterne lenker ==
(en) John Beck på Internet Movie Database 
(sv) John Beck i Svensk Filmdatabas 
(da) John Beck på Filmdatabasen 
(da) John Beck på Scope 
(fr) John Beck på Allociné 
(en) John Beck på AllMovie 
(en) John Beck hos The Movie Database
Han Gan

Han Gan (kinesisk: 韩干/韓幹, pinyin: Hán Gàn, født ca. 706, død 783) var en kinesisk maler under Tang-dynastiet.
Han Gan kom fra en fattig familie i Xi'an. Som ung ble han oppdaget av Wang Wei, en berømt dikter, musiker, maler og statsmann, som finansierte hans utdannelse. Etter studiene ble Han Gan tilknyttet det keiserlige hoff som maler.
Han Gan malte mange portretter og malerier med buddhistiske motiver. Han er mest kjent for sine malerier av hester, og han ble ansett for ikke bare å kunne male hestens fysiske kropp, men også dens ånd. Hans omdømme vokste og overgikk hans lærers. Hans malerier inspirerte og ble studert av senere tiders hestemalere.


== Referanser ==


== Eksterne lenker ==
(en) Han Gan – kategori av bilder, video eller lyd på Commons 
(en) 韓幹 – galleri av bilder, video eller lyd på Commons 
Kort biografi på nettmuseum
Jesus Huerta de Soto

Jesús Huerta de Soto (født 1956 i Madrid) er en spansk økonom og professor i samfunnsøkonomi ved Rey Juan Carlos-universitetet i Madrid. de Soto tilhører den østerrikske skolen og har forfattet flere bøker som, først og fremst fra et «østerrikskt perspektiv», fremmer markedsøkonomi og kritiserer sosialisme og statlig inngrep.


== Bibliografi ==
2003: La escuela austríaca: mercado y creatividad empresarial (engelsk: The Austrian School: Market Process and Entrepreneurial Creativity)
2000: Dinero, credito bancario y ciclos económicos (engelsk: Money, Bank Credit, and Economic Cycles)
1998: Estudios de economía política (engelsk: Studies in Political Economy)
1994: Socialismo, cálculo económico y función empresarial (engelsk: Socialism, Economic Calculation, and Entrepreneurship)
1984: Planes de pensiones privados (engelsk: Private Pension Benefits)


== Referanser ==


== Eksterne lenker ==
Offisielt nettsted 
(en) Jesús Huerta de Soto – kategori av bilder, video eller lyd på Commons 
(en) Jesús Huerta de Soto – galleri av bilder, video eller lyd på Commons 
de Soto, J. H. (1998) Money, Bank Credit and Economic Cycles
Grønn økonomi

Grønn økonomi eller økologisk økonomi er et begrep og forskningsområde innen samfunnsøkonomi som handler om å utvikle en verdensøkonomi som bidrar til bærekraftig utvikling. Grønn økonomi er et bredere begrep enn miljøøkonomi, og har flere berøringspunkter med feministisk økonomi. Fagområdet kan også ha et mer tverrfaglig perspektiv, og f.eks. trekke inn kunnskap fra andre fag som biologi og naturforvaltning.


== Referanser ==


== Eksterne lenker ==
Grønn økonomi - FN-sambandet
Coby Bell

Coby Scott Bell (født 11. mai 1975 i Orange County, California) er en amerikansk skuespiller og produsent. Bell er kjent for sin rolle som Tyrone Davis i den amerikanske TV-serien Third Watch. Bell er med i serien Burn Notice.


== Referanser ==


== Eksterne lenker ==
(en) Coby Bell på Internet Movie Database 
(fr) Coby Bell på Allociné 
(en) Coby Bell på AllMovie 
(en) Coby Bell hos The Movie Database
Eleanor Boardman

Eleanor Boardman (født 19. august 1898 i Pennsylvania, død 12. desember 1991) var en amerikansk skuespillerinne.
Fra 1921 til 1936 var hun gift med filmregissøren King Vidor.


== Filmografi ==
1928 – En i mengden (The Crowd)


== Referanser ==


== Eksterne lenker ==
(en) Eleanor Boardman på Internet Movie Database 
(sv) Eleanor Boardman i Svensk Filmdatabas 
(da) Eleanor Boardman på Filmdatabasen 
(fr) Eleanor Boardman på Allociné 
(en) Eleanor Boardman på AllMovie 
(en) Eleanor Boardman hos The Movie Database
Onur Air

Onur Air er et tyrkisk flyselskap. Flyselskapet har innenlandsflyvninger i Tyrkia og charterflyvninger fra Europa. 


== Flyflåte ==
Flyflåten består av seks Airbus A300-600, fjorten Airbus A320-214, ti Airbus A321-214 og fire Airbus A330-300.


== Eksterne lenker ==
Offisielt nettsted 
(en) Onur Air – kategori av bilder, video eller lyd på Commons 
(en) Onur Air – galleri av bilder, video eller lyd på Commons 
Offisielle nettsider
Madeleine Carroll

Madeleine Carroll, egentlig Marie-Madeleine Bernadette O'Carroll (født 26. februar 1906 i West Bromwich, England, død 2. oktober 1987 i Marbella, Spania) var en britisk skuespillerinne.
Carroll arbeidet som fransklærerinne og som modell for hatter, før hun debuterte på scenen i London i 1927 og hadde sin filmdebut det påfølgende år. Carroll ble snart en populær stjerne og medvirket i to Hitchcock-filmer, Mannen som visste alt og Hemmelige agenter. 
I 1936 kom Carroll til Hollywood, der hun som aristokratisk vakre blondine medvirket i en lang rekke filmer. Hennes søster ble drept under blitzen i London under andre verdenskrig, og Carroll vendte da tilbake til Europa for å arbeide som sykesøster for Røde kors ved feltsykehus, blant annet i Frankrike. For sin innsats ble hun i 1946 belønnet med Frankrikes fremste orden, Hederslegionen. Etter krigen medvirket hun i bare tre filmer, før hun trakk seg tilbake fra filmbransjen. 
Hun arbeidet siden for Unesco og medvirket en del på scene og i radio. Carroll var gift fire ganger, blant annet med skuespilleren Sterling Hayden i årene 1942-1946.


== Filmografi (utvalg) ==
1929 – Atlantic
1935 – Mannen som visste alt
1936 – Hemmelige agenter
1937 – Fangen på Zenda
1938 – Blokade
1940 – Kanadas ridende politi
1949 – Hennes hemmelighet


== Referanser ==


== Eksterne lenker ==
(en) Madeleine Carroll – kategori av bilder, video eller lyd på Commons 
(en) Madeleine Carroll på Internet Movie Database 
(sv) Madeleine Carroll i Svensk Filmdatabas 
(da) Madeleine Carroll på Filmdatabasen 
(fr) Madeleine Carroll på Allociné 
(en) Madeleine Carroll på AllMovie 
(en) Madeleine Carroll hos Turner Classic Movies 
(en) Madeleine Carroll hos Rotten Tomatoes 
(en) Madeleine Carroll hos The Movie Database 
(en) Madeleine Carroll hos Internet Broadway Database
PYD

PYD (Democratic Union Party) (kurdisk: Partiya Yekîtiya Demokrat; Arabisk: حزب الاتحاد الديمقراطي, Ḥizb Al-Ittiḥad Al-Dimuqraṭiy) er en pro-kurdisk organisasjon etablert av kurdiske sosialister i 2003 i Syria. Organisasjonen har et tett samarbeid og bånd med PKK,som regnes som en terrororganisasjonen av blant annet USA, NATO og EU.
Organisasjonens leder er Salih Muslim.


== Borgerkrigen i Syria ==
PYD samarbeidet fram til nylig med regimet i Syria i den pågående borgerkrigen i Syria. Gruppen har etter hvert fått kontroll over nordlige deler av Syria i et trolig samarbeid med Assad-regimet. Organisasjonen har blitt anklaget for å slå ned på kurdiske anti-Assad demonstrasjoner samt å stå bak angrepet på flere Assad-fientdlige kurdiske opprørere ifølge BBC og reuters. 
Siden juni 2012 har PYD begynt å samarbeide med andre opposisjonelle grupper i Syria. Gruppen er også medlem av NCC (National Coordination Committee for the Forces of Democratic Change).


== Referanser ==


== Eksterne lenker ==
Offisielt nettsted 
(en) Democratic Union Party (Syria) – kategori av bilder, video eller lyd på Commons